положение в другото или в някакво средно положение. Когато са предвидени две различни регулировки на нажежаемата лампа или светодиодния(те) модул(и), даващи основната къса светлина, компонентите, предназначени за закрепване на нажежаемата лампа или светодиодния(те) модул(и), даващи основната къса светлина, към отражателя, трябва да бъдат проектирани и изработени така, че и при двете регулировки нажежаемата лампа или светодиодният(е) модул(и), даващи основната къса светлина, да се намират в точното положение, което се изисква за предните фарове, проектирани за само един вид движение. Съответствието с изискванията на тази точка се проверява чрез визуална проверка, а когато е необходимо — чрез пробно монтиране.
 5.5. Провеждат се допълнителни изпитвания съгласно изискванията на приложение 4, за да се гарантира, че при експлоатация няма прекомерно изменение във фотометричните показатели.
 5.6. Излъчващите светлина компоненти, изработени от пластмаса, трябва да бъдат изпитвани в съответствие с изискванията на приложение 6.
 5.7. За предни фарове, проектирани да осигуряват сменящи се дълга светлина и къса светлина, или къса светлина и/или дълга светлина, проектирани да могат да служат за осветяване с променлив ъгъл в завой, всяко механично, електромеханично или друго устройство, включено във фара за тези цели, трябва да е конструирано така, че:
 5.7.1.
 устройството е достатъчно здраво, за да издържи 50 000 включвания при нормални условия на експлоатация. За да провери съответствието с това изискване, техническата служба, отговаряща за изпитванията за одобрение, може:
 а)
 да изиска заявителят да предостави необходимото оборудване за извършване на изпитването;
 б)
 да не проведе изпитването, ако представеният от заявителя преден фар е придружен от протокол от изпитване, издаден от техническата служба, отговаряща за изпитванията за одобрение на предни фарове със същата конструкция (сглобка), който потвърждава съответствието с това изискване;
 5.7.2.
 в случай на неизправност осветяването над линията H-H не трябва да надхвърля стойностите за къса светлина съгласно точка 6.2.5; освен това на предните фарове, проектирани да осигуряват къса и/или дълга светлина, която може да служи за осветяване с променлив ъгъл в завой, в изпитвателната точка 25 V (VV линия, D 75 cm) трябва да бъде постигнато минимално осветяване от най-малко 3 lx.
 Когато извършва изпитванията за проверка на съответствието с тези изисквания, техническата служба, отговаряща за изпитванията за одобрение, се съобразява с инструкциите, предоставени от заявителя;
 5.7.3.
 фарът трябва да бъде винаги в едно от двете положения (главна къса светлина или дълга светлина), като не трябва да има каквато и да е възможност механизмът да спре между двете положения;
 5.7.4.
 водачът не трябва да може да променя с обикновени инструменти формата или положението на движещите се части.
 5.8. Конфигурация на осветяването за различни условия на движение
 5.8.1.
 В случай на предни фарове, проектирани да отговарят на изискванията само за един вид движение (дясно или ляво), трябва да бъдат взети подходящи мерки, за да не се заслепяват водачите в държави, при които движението е от страната, обратна на тази, за която е проектиран предният фар (7). Тези мерки могат да бъдат:
 а)
 закриване на част от площта на външната леща на предния фар;
 б)
 преместване надолу на светлинния сноп. допуска се хоризонтално преместване;
 в)
 всякаква друга мярка за отстраняване